《凤台曲》
明代·邹亮

月明露湿宫花影，梦断瑶台桂香冷。
阑干缥缈碧云齐，银潢欲香星斗低。
紫篁吹残彩霞坠，翩然同上青鸾背。
青鸾背稳仙骨轻，玉妃笑倚珠宫迎。
铜凫漏尽秦楼曙，琼管遗声落何处？

作者简介：苏州府长洲人，字克明。少工诗文，轻侠无行。为“景泰十才子”之一。后折节读书，为名儒。正统初，以况钟荐，擢吏部司务，迁御史。嗜藏书。有《鸣珂集》、《漱玉集》。